સેન્ટ્રલ લંડનમાં 6 મહિના હું ટફનેલ પાર્કમાં રહેતો હતો એ વખતે ‘ધ ઇન્ક્વિઝિશન’ પુસ્તકની સારી એવી ચર્ચા થતી હતી. લંડનના દરેક કોફીશોપ અને પબમાં આ પુસ્તક વિશે લોકો વાત કરતા થઈ ગયા હતા. અહીં સમરમાં કોઈ ને કોઈ સારા પુસ્તકના વર્ગો ચાલતા હોય છે. ત્રણેક દિવસ સુધી એ પુસ્તક વિશે ખૂબ ચર્ચાઓ થાય છે. આપણે ત્યાં પુસ્તકોનાં વિમોચનો થાય છે, પણ પુસ્તક વિશે વાતો થતી નથી. ગુજરાત વાંચે એ કબૂલ છે, પણ ગુજરાત શું વાંચે? એ વિશે કોઈ કાંઈ બોલતું નથી.